Mabaka a Sathane a go nyaka gore o dumele gore ga a gona a swana le a sesenyi seo se utago seo se lego sona e le gore se ka tšwela pele se tshela molao se sa lemogwe. E le gore o itšhireletše go Sathane, sa pele o swanetše go lemoga gore o gona. Moshe o ile a rapela ka gore: “Anke botse bja Jehofa Modimo wa rena bo be godimo ga rena, modiro wa diatla tša rena o re theele wona o o tiiše.” (Ps. 90:17) Ge re dutše re dira bodiredi bja rena ka mafolofolo, Jehofa o šegofatša modiro wa rena. (Die. 10:22) Re ka no ba re thušitše ba bangwe go ithuta therešo. Mohlomongwe re kgotleletše nywaga e mentši bodireding go sa šetšwe go babja, go kwa bohloko maikwelong, go tlaišwa goba gore batho ga ba thabele. (1 Bathes. 2:2) Lega go le bjalo, na ga se ra bona “botse bja Jehofa” gomme ra lemoga gore Tatago rena wa legodimong o tloga a thabišwa ke maiteko a rena?